**Obrazloženje**

Nacionalni program probira i ranog otkrivanja porodične hiperkolesterolemije 2023. – 2026. usmjeren je na rano otkrivanje porodične hiperkolesterolemije jer se ta bolest može liječiti i time spriječiti razvoj ateroskleroze i posljedično pobol i smrtnost od kardiovaskularnih bolesti.

Probir u dječjoj dobi omogućava najjasniju razliku između monogenskih i multifaktorijalnih hiperkolesterolemija, primjenu preventive u širokoj populaciji, te ranu intervenciju u životni stil i rano i ispravno liječenje.

Poznato je da je u većini kardiovaskularnih bolesti u podlozi ateroskleroza, te znamo za niz rizičnih čimbenika koji pridonose razvoju kardiovaskularnih bolesti, a koji su u najvećoj mjeri preventabilni. Porodična hiperkolesterolemija je autosomno dominantni poremećaj karakteriziran značajno povišenim lipoproteinom male gustoće u plazmi, povezan je sa znatno povećanim rizikom od prerane aterosklerotske kardiovaskularne bolesti.